sagorsarker/bangla-wikipedia huggingface dataset:
নাগবল্লী

মুসেন্ডা বা নাগবল্লী (বৈজ্ঞানিক নাম:"Mussaenda frondosa") Rubiaceae পরিবারের "মুসেন্ডা" গণের লাল ও সাদা রঙের আলঙ্কারিক গুল্ম। প্রচলিত ইংরেজি নাম Dwarf Mussaenda, White wing ইত্যাদি। রোদ বা আংশিক ছায়ায় এ গাছ তাড়াতাড়ি বেড়ে উঠে। নাগবল্লী বর্ণবৈচিত্র্য তৈরিতে আদর্শ বাগানের জন্য উত্তম।
নাগবল্লী বাংলাদেশ ও ভারতের প্রজাতি। এটি ক্রান্তীয় আফ্রিকারও গাছ। তবে এদের দেশীয়করণ হয়েছে নেপাল, শ্রীলঙ্কা, কম্বোডিয়া, ভিয়েতনাম, মালয়েশিয়া, ফিলিপাইন এবং ইন্দোনেশিয়ায় বিভিন্ন জায়গায়।
ঝোপাল ছোট আকৃতির চিরসবুজ গাছ। সাধারণত দুই থেকে তিন ফুট উঁচু হতে পারে। পাতার রং উজ্জ্বল সবুজ, প্রায় চার সেন্টিমিটার লম্বা, হলুদ রঙের ফুল।
নাগবল্লীর বংশবৃদ্ধি সাধারণত কলমে হয়ে থাকে‌।
ম্যালকম আর্থার স্মিথ

ম্যালকম আর্থার স্মিথ () (১৮৭৫, নিউ ম্যাল্ডেন, সারে - ১৯৫৮, অ্যাস্কট) ছিলেন একজন উভচর-সরীসৃপবিদ এবং চিকিৎসক যিনি মালয় উপদ্বীপে কর্মরত ছিলেন।
শৈশবে তিনি উভচর ও সরীসৃপের উপর আগ্রহী ছিলেন। ১৮৯৮ সালে লন্ডন থেকে চিকিৎসা বিজ্ঞান ও শৈল্যবিদ্যায় শিক্ষা গ্রহণ শেষে তিনি তৎকালীন শ্যাম রাজ্যের ব্যাংককে ব্রিটিশ দূতাবাসের চিকিৎসক হিসেবে নিয়োগ পেয়ে সেখানে চলে আসেন।
তিনি শ্যামের রাজকীয় আদালত এবং রাজ-পরিবারের চিকিৎসক হিসেবেও নিয়োগ লাভ করেন। উভচর এবং সরীসৃপ পর্যবেক্ষণের ফলে প্রাপ্ত ফলাফল তিনি প্রকাশ করেন। তিনি লন্ডন জাদুঘরে তার শিক্ষা সম্পূর্ণ করার জন্য ১৯২৫ সালে ব্যাংকক ত্যাগ করেন।
কুন্দন লাল সায়গল

কুন্দন লাল সায়গল (১১ এপ্রিল ১৯০৪ – ১৮ জানুয়ারি ১৯৪৭; সংক্ষেপে কে. এল. সায়গল নামে পরিচিত) একজন ভারতীয় অভিনেতা যাকে হিন্দি সিনেমা শিল্পের প্রথম সুপারস্টার হিসেবে বিবেচনা করা হয়। তার সময়ে সিনেমা শিল্পের কেন্দ্র ছিল কলকাতায়, যা বর্তমানে মুম্বইতে স্থান্তান্তরিত হয়েছে।
সায়গলের জন্ম জম্মু-তে। দশ বছর বয়স থেকেই রামলীলা-য় অংশ নিতেন, সীতা-র চরিত্রে গাইতেন, অভিনয় তো করতেনই। গায়ক-তারকা হওয়ার লক্ষণ তখন থেকেই। তাকে নিয়ে চমৎকার একটি বই লিখেছেন প্রাণ নেভিল: কে এল সায়গল/ দ্য ডেফিনিটিভ বায়োগ্রাফি (পেঙ্গুইন বুকস, ২৯৯.০০)। কোনও ধরাবাঁধা তালিম ছাড়াই গত শতকে তিরিশের দশকের মাঝামাঝি থেকে অসম্ভব জনপ্রিয় গায়ক, এবং একই সঙ্গে নায়ক হয়ে ওঠেন সায়গল। ৩৬টি ছবিতে অভিনয়, রেকর্ড-করা গান ১৮৫টি।
অপিস্টোকোমিডি

অপিস্টোকোমিডি (Opisthocomidae) অপিস্টোকোমিফর্মিস (Opisthocomiformes) বর্গের অন্তর্গত একটিমাত্র গোত্র। এ গোত্রের একমাত্র সদস্য প্রজাতি হচ্ছে হোয়াটজিন ("Opisthocomus hoazin")। এর আবাস দক্ষিণ আমেরিকার আমাজন অববাহিকা ও ওরিনোকো ব-দ্বীপ অঞ্চলে। এ বর্গের সদস্যদের বেশ কয়েকটি জীবাশ্ম পাওয়া গেছে, তার মধ্যে একটি পাওয়া গেছে আফ্রিকায়।
হোয়াটজিন পাখিটি সর্বপ্রথম বর্ণিত হয় ১৭৭৬ সালে। মথুরার সাথে আকৃতিগত সাদৃশ্য থাকায় পক্ষীবিদরা প্রথমে একে গ্যালিফর্মিস বর্গের অধিভুক্ত করেছিল। পরবর্তীতে দেখা যায় যে, এ পাখিটি নানান দিক দিয়ে সাধারণ গ্যালিফর্মদের থেকে আলাদা। যেমন- এদের শাবকদের ডানার সংযোগে দু'টি করে নখ থাকে এবং বয়স বাড়ার সাথে সাথে এ নখ খসে পড়ে। এছাড়া এদের খাদ্য হজম করার প্রক্রিয়া পৃথিবীর অন্য যেকোন পাখির থেকে আলাদা।
নওশাদ

নওশাদ আলী (, ; ২৫ ডিসেম্বর, ১৯১৯ – ৫ মে, ২০০৬) ছিলেন একজন প্রখ্যাত ভারতীয় সঙ্গীতজ্ঞ। তিনি বলিউড চলচ্চিত্র জগতের অন্যতম জনপ্রিয় সঙ্গীত পরিচালক এবং শাস্ত্রীয় সঙ্গীতকে চলচ্চিত্রে সার্থকভাবে ব্যবহারের মাধ্যমে জনপ্রিয় করার জন্য বিশেষভাবে পরিচিত ছিলেন।
একজন স্বাধীন সঙ্গীত পরিচালক হিসেবে তার প্রথম চলচ্চিত্র "প্রেম নগর" ১৯৪০ সালে মুক্তি পায়। সঙ্গীত পরিচালক হিসেবে তার প্রথম সফল চলচ্চিত্র ছিলো ১৯৪৪ সালে মুক্তি পাওয়া "রতন" ছবিটি, যা একাধারে ৩৫ সিলভার জুবিলী, ১২ গোল্ডেন জুবিলী এবং ৩ ডায়মন্ড জুবিলী হিট হয়েছিলো। চলচ্চিত্র অসাধারণ অবদানের জন্য নওশাদ ১৯৮২ সালে দাদাসাহেব ফালকে পুরস্কার এবং ১৯৯২ সালে পদ্মভূষণ লাভ করেন।
সাশা গ্রে

সাশা গ্রে (মূল নাম: মারিনা অ্যান হান্টজিস; জন্ম: ১৪ই মার্চ, ১৯৮৮) একজন মার্কিন অভিনেত্রী, মডেল, লেখক, সুরকার এবং প্রাক্তন পর্ন অভিনেত্রী। তার পর্ণো ফিল্ম-জীবনে, তিনি বিভিন্ন বিনোদন পত্রিকা এবং টেলিভিশন প্রোগ্রামে অন্তর্ভুক্ত হন। তিনি বিভিন্ন মিউজিক ভিডিও এবং বিজ্ঞাপন প্রচার অভিযানেও অংশগ্রহণ করেন। সাশা ২০০৭ থেকে ২০১০ সালের মধ্যে অসংখ্য পুরস্কার ও সম্মননা অর্জন করেন যার মধ্যে ২০০৮ সালের শ্রেষ্ঠ অভিনেত্রীর এভিএন পুরস্কারও রয়েছে।
রাইলে স্টিল

রাইলে স্টিল (জন্ম: ২৬ আগস্ট, ১৯৮৭) একজন আমেরিকান পর্নোগ্রাফি অভিনেত্রী।
স্টিল মার্কিন যুক্তরাষ্ট্রের ক্যালিফোর্নিয়ার এস্কনডিডোতে বড় হয়েছেন এবং পর্ণো ফিল্ম-ক্যারিয়ার শুরু করার আগে স্টারবাকস এ একটি গলফ কোর্স স্ন্যাক বারে কাজ করতেন।
দোহার

দোহার ভারতের একটি লোকগানের দল; যাদের মূলকেন্দ্র কলকাতায়। কেবল ভারতের পশ্চিমবঙ্গেই নয়, বাংলাদেশেও এই দলটির বেশ জনপ্রিয়তা রয়েছে।
এই গানের দলের নামকরণ করেন দলের সদস্যদের বিশ্ববিদ্যালয়ের শিক্ষক অভীক মজুমদার। যেহেতু দলের সদস্যরা সবাই একত্রে গান করে, আবার কেউই লোকসঙ্গীতের আদত শিল্পী না, সেহেতু তিনি দোহার নামটাই যথোপযুক্ত মনে করেছেন।
১৯৯৯ সালে একটি গানের অনুষ্ঠান আয়োজনের মধ্য দিয়ে দোহার পথচলা শুরু করে। পরবর্তীতে সুপ্রভাত নামক একটি গানের অনুষ্ঠান থেকে তাদের ডাক আসে। সেখানে পারফর্ম করার পর ডাক পড়ে ক্যাসেট কোম্পানীতে। হাছন রাজা, শাহ্ আব্দুল করিম, শীতালং শাহ সহ বিভিন্ন বাউলের মোট ন'টা গান নিয়ে ২০০১ সালে প্রকাশিত হয় দোহারের প্রথম অ্যালবাম "বন্ধুর দেশে।"
সেবাস্তিয়ান ভেটেল

সেবাস্তিয়ান ভেটেল () (জন্ম:৩রা জুলাই, ১৯৮৭) একজন জার্মান ফর্মুলা ওয়ান রেসিং ড্রাইভার। তিনি বর্তমানে ব্রিটিশ রেসিং দল (Aston Martin)-এর হয়ে গাড়ি চালান। তিনি ২০১০ সাল থেকে ২০১৩ সাল পর্যন্ত ফর্মুলা ওয়ান চ্যাম্পিয়ান। তিনি ফর্মুলা-১ এর । এছাড়াও তিনি তৃতীয় সর্বোচ্চ () এবং () এবং চতুর্থ সর্বোচ্চ ()।
ভেটেল তার ফর্মুলা-১ কর্মজীবন শুরু করেন সালে BMW Sauber এর হিসেবে, রেস বহির্ভূত আবির্ভাব ঘটে সালে।
লা রোশেল

লা রোশেল (; ) ফ্রান্সের পশ্চিমাঞ্চলের একটি শহর এবং আটলান্টিক মহাসাগরের বিস্কে উপসাগরীয় এলাকায় অবস্থিত একটি সমুদ্রবন্দর। এই শহরটি ফ্রান্সের শারঁত-মারিতিম বিভাগের রাজধানী।
শারঁত-মারিতিম

শারঁত-মারিতিম (; ) ফ্রান্সের দক্ষিণ-পশ্চিম উপকূলীয় অঞ্চলের একটি প্রশাসনিক বিভাগ যার নামকরণ শারঁত নদীর নামানুসারে করা হয়েছে।
১৭৯০ সালে ফরাসি বিপ্লবের সময় ৪ মার্চ তারিখে গঠিত ফ্রান্সের ৮৩ টি প্রশাসনিক বিভাগের একটি হচ্ছে শারঁত-মারিতিম যা পূর্বে সেন্টোগ ও এ্যাউনিস্‌ অঞ্চলের অংশ ছিলো। ১৯৪১ সালের ৪ সেপ্টেম্বর এটি শারঁত-মারিতিম নামে পরিচিত হয়।
পোয়াতু-শারঁত প্রশাসনিক অঞ্চলের একটি অংশ শারঁত-মারিতিম; যা এই অঞ্চলের দ্বিতীয় বৃহত্তম এবং সর্বাধিক ঘনবসতিপূর্ণ এলাকা। বিভাগটির আয়তন ৬৮৬৪ বর্গ কি.মি. এবং অধিবাসীর সংখ্যা ২০০৬ সালের গণনা অনুসারে ৫৯৮ ৯১৫ জন।
বার্ষিক ৯০০ মি.মি. অপেক্ষা কম বৃষ্টিপাত হওয়ার ফলে এই অঞ্চলের জলবায়ু নাতিশীতোঞ্চ এবং রৌদ্রজ্জ্বল। এখানকার গড় তাপমাত্রার পরিমাণ গ্রীষ্মকালে ৩৮° সে. (১০০° ফা.) থেকে শীতকালে −৫° স. (২৩° ফা.)-এর শধ্যে ওঠা নামা করে।
পিথাগোরাস পানপাত্র

পিথাগোরাস পানপাত্র () ব্যবহৃত হত ওয়াইন পান করার সীমা নির্ধারণের জন্য। এটিতে ওয়াইন পানকারীর একটি নির্দিষ্ট সীমা পর্যন্ত পান করা অনুমোদিত। এই নির্দিষ্ট সীমা পর্যন্তই পাত্রটি ঠিকভাবে ওয়াইনে পূর্ণ করা যাবে। এই সীমার চেয়ে বেশি পূর্ণ করতে গেলেই পাত্রটির ভেতরকার সমস্ত ওয়াইন এর নিচে থাকা একটি ছিদ্র দিয়ে বেরিয়ে যাবে এবং সীমালঙ্ঘনকারী পানকারীকে ভিজিয়ে ফেলবে।
পিথাগোরাস পানপাত্র দেখতে সাধারণ পানপাত্রের মতো, তবে এর মাঝের অংশে একটি কেন্দ্রীয় দণ্ডসদৃশ অংশ আছে। পাত্রটির যে প্রধান কাণ্ড, তার ভেতরে একটি নালীপথ থাকে। এই নালীপথের উপরের অংশ থেকে একটি নালিকা কেন্দ্রীয় দণ্ডসদৃশ অংশটির ভেতরে উন্মুক্ত হয়, এবং নিচের অংশটি পাত্রের একেবারে তলায় বাইরে উন্মুক্ত থাকে। দণ্ডসদৃশ অংশের ভেতরে নালিকাটি একটি ক্ষুদ্রকায় কক্ষে উন্মুক্ত থাকে। এই কক্ষটি আরেকটি ভিন্ন নালিকা দিয়ে পাত্রের ভেতরে যে অংশে তরলটি থাকে, সেই অংশে যুক্ত হয়।
পাত্রটি যখন তরলে পূর্ণ করা হয়, তখন দ্বিতীয় নালিকাটি দিয়ে তরলটি কেন্দ্রীয় কক্ষ পর্যন্ত পৌঁছায়। তারপর প্যাসকেলের সংযুক্ত পাত্রের সূত্র অনুযায়ী পাত্রের তরলের উপরিতল এবং দ্বিতীয় নালিকার তরলের উপরিতল একই সাথে বাড়তে থাকে এবং এই পর্যায়ে পাত্রটি সাধারণ একটি পাত্রের বৈশিষ্ট্য অনুসরণ করে। তরলের উপরিতল যদি কাণ্ডের নালীপথের উপরে থাকা প্রথম নালিকাটির মুখের চেয়ে বেশি উচ্চতায় পৌঁছে, তখন তরলটি প্রথম নালিকার ভেতরে উপচে পড়ে এবং মূল নালী দিয়ে বাহিত হয়ে পাত্রের তলার ছিদ্র দিয়ে বাইরে পৌঁছে যায়। তরলটি যখন কেন্দ্রীয় কক্ষ থেকে প্রথম নালিকায় প্রবেশ করে, তখন এতে উদস্থিতচাপের কারণে যে সাইফন প্রক্রিয়া তৈরি হয়, তাতেই সমস্ত তরল ক্রমে বাইরে পড়ে যায়।
বর্তমান সময়ে কিছু শৌচকক্ষ তৈরিতে এই মূলনীতি ব্যবহৃত হয়। যখন পানির ধারকে পানির উপরিতল একটি নির্দিষ্ট মাত্রার উপরে পৌঁছে যায়, তখন একটি সাইফন তৈরি হয় এবং শৌচকক্ষ পানিপ্রবাহে ধৌত হয়ে যায়।
রতন

রতন একটি ভারতীয় চলচ্চিত্র যা ১৯৪৪ সালে মুক্তি পায়। এই চলচ্চিত্রটিতে অভিনয় করেন শরণ লতা, করণ দেওয়ান এবং আমির বানু। এটি ১৯৪৪ সালে নির্মিত চলচ্চিত্রগুলোর মধ্য সর্বাধিক আয় করা এবং "সর্বকালের সেরা ব্লকবাস্টার" হিসেবে পরিচিত। এই চলচ্চিত্রটি নওশাদকে ভারতীয় চলচ্চিত্রের অন্যতম প্রধান সঙ্গীত পরিচালক হিসেবে প্রতিষ্ঠিত করে এবং এর ফলে তিনি প্রতিটি চলচ্চিত্র থেকে ২৫০০০ রূপি করে পারিশ্রমিক গ্রহণ করেন। ছবিটির অভিনেত্রী শরণ লতা পিটিভি-তে প্রচারিত একটি সাক্ষাতকারে বলেছেন যে, ছবিটির গীতিকার দীননাথ মোদক নিজে এই চলচ্চিত্রে সুরারোপ করেন।
ঝুঁকি ব্যবস্থাপনা

ঝুঁকি ব্যবস্থাপনা হল কোন বস্তুর সম্ভাব্য ক্ষতির অর্থনৈতিক প্রভাব নিরূপণ করে সেই অর্থনৈতিক ক্ষয়ক্ষতি কমানোর বা সম্ভাব্য ক্ষতির বিরুদ্ধে যথাযথ পদক্ষেপ নেওয়া। 'ঝুঁকি' হল কোন আর্থিক ক্ষতি সংগঠন সম্পর্কিত অনিশ্চয়তা অপরদিকে এই আর্থিক ক্ষয়ক্ষতি যথাসম্ভব কম রাখার যে পূর্বপ্রস্তুতি, তাকে ঝুঁকি ব্যবস্থাপনা বলা যেতে পারে। ক্ষতি হওয়ার ঝুঁকি যে কোন বস্তুরই থাকতে পারে যেমন যানবাহন, ঘরবাড়ি, মহাকাশ স্টেশন কিংবা ফসল। অস্পৃশ্য বস্তু যেমন ব্যবসায় সুনাম, সম্মান, নামডাক ও বিশ্বাসযোগ্যতা এগুলোরও ক্ষতি হতে পারে। ঝুঁকি ব্যবস্থাপনার অধীনে উক্ত সমস্ত স্পর্শ্য যোগ্য ও অস্পৃশ্য বস্তুর সম্ভাব্য ক্ষতির পরিমাণ টাকার অঙ্কে নিরূপণ করতে হয়।
ঝুঁকি ব্যবস্থাপনা বীমা ব্যবসার একটি অন্যতম গুরুত্বপূর্ণ অংশ। কোন বস্তুর বীমা করার আগে অবশ্যই বীমা কোম্পানিকে এর বীমা যোগ্যতা ও ঝুঁকি ব্যবস্থাপনা সম্পর্কে পূর্বানুমান করতে হয়।
মানুষের জীবন ও সম্পদের ক্ষেত্রে বিদ্যমান ঝুঁকিকে লাঘব করা অথবা মোকাবেলা করাই হল ঝুঁকি ব্যবস্থাপনার কাজ। কাজটি অন্যান্য ব্যবস্থাপনার মত নয় কারণ ঝুঁকির প্রবাহপথ বিচিত্র। আর তাই বিভিন্ন বিচিত্রতার কথা মাথায় রেখে এর ব্যবস্থাপনা নকশা করতে হয়। কাজেই ঝুঁকি ব্যবস্থাপনার কাজ তাই ক্রমেই সুনির্ধারিত ও প্রক্রিয়াবদ্ধ হয়েছে। ঝুঁকি ব্যবস্থাপনা মূলত তিনটি অংশে বিভক্ত। যেমন:
বিশ্ব নদী দিবস

বিশ্ব নদী দিবস প্রতি বছর সেপ্টেম্বর মাসের শেষ রোববার পালিত একটি দিবস। নদী সম্পর্কে সচেতনতা বাড়াতে দিবসটি পালন করা হয়।
১৯৮০ সাল থেকে প্রতিবছর সেপ্টেম্বর মাসের শেষ রোববার বিশ্ব নদী দিবস হিসেবে পালন করতে শুরু করে ব্রিটিশ কলম্বিয়া ইনস্টিটিউট অব টেকনোলজি। এরপর ২০০৫ সাল থেকে জাতিসংঘের বিভিন্ন সহযোগী সংস্থা দিবসটি পালন করছে। বাংলাদেশে ২০১০ সাল থেকে থেকে রিভারাইন পিপল নামের একটি সংস্থা এ দিবস পালন করে আসছে। ২০০৫ সালে জাতিসংঘ দিবসটি অনুসমর্থন করে।
বিশ্ব নদী দিবসের প্রতিপাদ্য দেশ অনুযায়ী ঠিক করা হয়। বাংলাদেশে এ দিবসের প্রতিপাদ্য নির্ধারণ করে রিভারাইন পিপল নামের একটি সংগঠন।
ছোট নাটাবটের

ছোট নাটাবটের (বৈজ্ঞানিক নাম: "Turnix sylvatica") টার্নিসিডি গোত্রের নাটাবটের গণের অন্তর্ভুক্ত একটি ছোট আকারের পাখি, যা কোয়েলের অনুরূপ কিন্তু সম্পর্কহীন। এরা সুচালো লেজওয়ালা খুদে ভূচর পাখি। এই প্রজাতির দক্ষিণ স্পেন এবং আফ্রিকা, গ্রীষ্মমণ্ডলীয় এশিয়া, ভারত, ইন্দোনেশিয়ায় দেখতে পাওয়া যায়।
কাকরাইল

কাকরাইল বাংলাদেশের রাজধানী ঢাকার কেন্দ্রীয় আবাসিক এলাকা। এটি ঢাকার রমনা থানার অন্তর্গত এবং প্রশাসনিকভাবে ঢাকা দক্ষিণ সিটি কর্পোরেশন অন্তর্ভুক্ত।
১৭শ শতাব্দী থেকেই এখানে মানুষের যথেষ্ট আনাগোনা ছিল। ১৮শ শতাব্দীর শেষের দিক থেকেই এই এলাকায় মানুষ আবাসিকভাবে বসবাস করা শুরু করে।
কাকরাইল ঢাকা শহরের অনেক গুরুত্বপূর্ণ ও বিলাসবহুল একটি জায়গা। এটি মগবাজারের দক্ষিণে অবস্থিত।
বাংলাদেশ সরকারের প্রধান হিসাবরক্ষণ কর্মকর্তার কার্যালয়।
এখানে রয়েছে ইনস্টিটিউশন অব ডিপ্লোমা ইঞ্জিনিয়ার্স, কাকরাইল।
কাকরাইলে রয়েছে ঐতিহাসিক কাকরাইল মসজিদ। এখানে তাবলীগ জামাতের লোকজন একত্রিত হয়ে থাকে।
রমনা পার্ক এই এলাকার সীমানার মধ্যেই অবস্থিত।
ইউআইটিএস, বাংলাদেশ বিজ্ঞান ও প্রযুক্তি ইনস্টিটিউট, উইল্‌স্‌ লিট্‌ল্‌ ফ্লাওয়ার স্কুল অ্যান্ড কলেজ, হাবিবুল্লাহ বাহার কলেজ।
ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। এছাড়াও দেশ টিভি, শ্রুতি রেকর্ডিং স্টুডিও, মিডিয়া পাড়া এর প্রধান কার্যালয় এবং স্টুডিও কাকরাইলে অবস্থিত।
২০১৪ আইসিসি মহিলা বিশ্ব টুয়েন্টি২০

২০১৪ আইসিসি মহিলা বিশ্ব টুয়েন্টি২০ () মহিলাদের চতুর্থ আইসিসি বিশ্ব টুয়েন্টি২০ প্রতিযোগিতা, একটি আন্তর্জাতিক টি-২০ ক্রিকেট টুর্নামেন্ট যা বাংলাদেশে ১৬ মার্চ থেকে ৬ এপ্রিল ২০১৪ পর্যন্ত অনুষ্ঠিত হয়।
২০১০ সালে আন্তর্জাতিক ক্রিকেট কাউন্সিল কর্তৃক এই আসরের স্বাগতিক হিসেবে বাংলাদেশের নাম ঘোষণা করা হয়। প্রথমবারের মত এই প্রতিযোগিতায় ৮টি দলের পরিবর্তে ১০টি দল খেলে। এ টুর্নামেন্ট আয়োজনের ফলে দ্বিতীয়বারের মতো এশিয়ার কোন দেশে আইসিসি মহিলা টুয়েন্টি২০ বিশ্বকাপ প্রতিযোগিতা অনুষ্ঠিত হবে।
এই প্রথমবারের মত ১০টি দল টুর্ণামেন্টে অংশ নেয়। ২০১২ আইসিসি মহিলা বিশ্ব টুয়েন্টি২০ থেকে শীর্ষ ৬টি দল ও স্বাগতিক হিসাবে বাংলাদেশ সরাসরি টুর্নামেন্টে খেলার যোগ্যতা অর্জন করে। বাকি ৩টি দল ২০১৩ আইসিসি মহিলা বিশ্ব টুয়েন্টি২০ বাছাইপর্ব খেলে টুর্নামেন্টে খেলার যোগ্যতা অর্জন করে।
২০১৪ আইসিসি মহিলা বিশ্ব টুয়েন্টি২০তে মোট ২৭টি ম্যাচ অনুষ্ঠিত হয়। অনুশীলন ম্যাচগুলি সাভারের বিকেএসপির মাঠে অনুষ্ঠিত হয়। গ্রুপ পর্বের সবগুলি ম্যাচ সিলেটের সিলেট বিভাগীয় স্টেডিয়ামে অনুষ্ঠিত হবে। তবে সেমিফাইনাল ও ফাইনাল ঢাকার মিরপুরে শের-ই-বাংলা জাতীয় স্টেডিয়ামে অনুষ্ঠিত হবে।
সর্বমোট ১০টি প্রস্তুতিমূলক খেলা ১৮ থেকে ২১ মার্চ পর্যন্ত সাভারের বিকেএসপিতে অনুষ্ঠিত হয়।
----
----
ওসিপ জেটকিন

ওসিপ জেটকিন (; ) (জন্ম: ১৮৫০ -মৃত্যু: ২৯ জানুয়ারি, ১৮৮৯) ছিলেন একজন রাশিয়ান বিপ্লবী ও সমাজতান্ত্রিক নেতা। তিনি ক্লারা জেটকিনের জীবনসঙ্গী ছিলেন।
ওসিপ জেটকিন ওডেশায় একটি ইহুদি বণিক পরিবারে জন্মগ্রহণ করেন। তার সময় রাশিয়া জনপ্রিয়তাবাদ আন্দোলনে সক্রিয় ছিল। রাজনৈতিক নিপীড়নের ফলে তিনি লিপজিগে পালিয়ে যান। তিনি সেখানে একটি ছুতার হিসেবে কাজ করেন এবং সমাজ গণতান্ত্রিক আন্দোলনে যোগ দেন। ১৮৮০ সালে তিনি আগস্ট বেবেল এবং উইলহেম লিবনেখত-এর সঙ্গে একটি সভায় সমাজতন্ত্র-বিরোধী জরুরি আইনে গ্রেফতার হন এবং লিপজিগ থেকে তাকে "বিরক্তিজনক বিদেশী" হিসাবে রিপোর্ট করা হয়। পরে তিনি প্যারিস যান এবং সেখানে ক্লারা জেটকিনের সংগে একত্রে বসবাস করতে থাকেন। তাদের দুই পুত্র জন্ম হয় এবং তারা হলেন ম্যাক্সিম জেটকিন (১৮৮৩-১৯৬৫) এবং কস্টজা জেটকিন (১৮৮৫-১৯৮০)। ওসিপ জেটকিন ইন্টারন্যাশনাল লেবার কংগ্রেসের (১৮৮৯) প্রস্তুতির সাথে জড়িত ছিলেন। তিনি ১৮৮৯ সালের প্রথম দিকে যক্ষ্মা রোগে আক্রান্ত হয়ে মারা যান।
কলম্বিডি

কবুতর ও ঘুঘু এই দুই রকম পাখি কলম্বিডি পরিবারের অন্তর্ভুক্ত। এ পরিবারে প্রায় ৩১০টি প্রজাতির সংস্থান হয়েছে। এদের প্রত্যেকের দেহ শক্তপোক্ত, ঘাড় খাটো এবং ঠোঁটের গোড়ায় মাংসল উপাঙ্গ (ইংরেজিতে সেরেল) রয়েছে। শস্য, বীজ, ফল ও অন্যান্য উদ্ভিদাংশ এদের মূল খাদ্য। সারা বিশ্বের অধিকাংশ দেশে এরা মোটামুটি বিস্তৃত হলেও ইন্দোমালয় ও অস্ট্রেলীয় প্রতিবেশগত অঞ্চলে এদের বৈচিত্র্য ও সংখ্যা সর্বাধিক। শ্বেত পায়রা শান্তির প্রতীক।
ঘুঘু ও কবুতরের মধ্যে প্রকৃতিগতভাবে কোনো মৌলিক পার্থক্য নেই। পক্ষীবিজ্ঞানীরা ছোটখাটো প্রজাতি বোঝাতে "ঘুঘু" ও অপেক্ষাকৃত বড় প্রজাতি বোঝাতে "কবুতর" ব্যবহার করেন। তবে এ ব্যাপারে ঐতিহ্যগত ও ঐতিহাসিকভাবে কোনো ধরাবাধা নিয়ম মেনে চলা হয় না। সাধারণভাবে ঘুঘু বলতে তিলা ঘুঘু আর কবুতর বলতে জালালি কবুতর নয়তো পোষা কবুতরকে বোঝায়।
কবুতর ও ঘুঘু প্রজাতিভেদে বৃক্ষে, ঝোপঝাড়ে কিংবা মাটিতে শুকনো লতাপাতা, খড় বা অন্যান্য আবর্জনা দিয়ে আগোছালো বাসা বানায়। বাসায় এক থেকে দুইটি ডিম পাড়ে। বাবা মা দু'জনেই তা দেয় ও ছানাদের লালনপালন করে। ডিম ফোটার ৭ থেকে ২৮ দিনের মধ্যে ছানারা বাসা ছেড়ে চলে যায়। কবুতর ও ঘুঘুর একটি বিশেষ বৈশিষ্ট্য হলো এরা মাতৃদুগ্ধ উৎপাদন করতে সক্ষম এবং মা ও বাবা উভয়েই সন্তানকে একটি নির্দিষ্ট সময় পর্যন্ত মাতৃদুগ্ধ খাওয়ায়। এই মাতৃদুগ্ধ কবুতর ও ঘুঘুর ক্রপে সৃষ্টি হয়।
মাইলস্টোন কলেজ

মাইলস্টোন কলেজ বাংলাদেশের রাজধানী ঢাকা শহরের উত্তরায় অবস্থিত একটি বেসরকারি শিক্ষাপ্রতিষ্ঠান। এই প্রতিষ্ঠানটি একটি কলেজিয়েট স্কুল। এতে উচ্চ মাধ্যমিক পর্যন্ত পড়ার সুযোগ রয়েছে।
২০০২ সালে মাইলস্টোন কলেজটি প্রতিষ্ঠিত হয়।
ভর্তি হতে আগ্রহী প্রার্থীদের লিখিত এবং মৌখিক উভয় পরীক্ষায় উত্তীর্ণ হতে হয়। একাদশ শ্রেনির ভর্তি প্রক্রিয়া এসএসসি পরীক্ষার ফলাফলের ভিত্তিতে হয়ে থাকে। ৬ষ্ঠ ও ৯ম শ্রেনির ভর্তি পরীক্ষা সাধারণত ডিসেম্বর মাসে অনুষ্ঠিত হয় এবং একাদশ শ্রেণির ভর্তি প্রক্রিয়া এসএসসি পরীক্ষার ফল প্রকাশের কিছুদিনের মধ্যেই শুরু হয়। তবে আসন খালি থাকা সাপেক্ষে ৭ম ও ৮ম শ্রেণিতেও ছাত্র-ছাত্রী ভর্তি করা হয়।
মাইলস্টোন কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে।
মাইলস্টোন কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণির শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।
মাইলস্টোন কলেজ থেকে প্রতিবছর বিপুল পরিমাণে শিক্ষার্থী জিপিএ ৫.০০ পেয়ে আসছে। বিতর্ক রয়েছে যে মাইলস্টোন কলেজ কর্তৃপক্ষ তাদের নিজস্ব কেন্দ্রে শিক্ষার্থীদের বিভিন্ন অনৈতিক সুবিধা দিয়ে থাকে।
লুসি (অস্ট্রালোপিথেকাস)

লুসি ( "Lucy": Female Skelton) হচ্ছে এএল ২৮৮-১-এর সাধারণ নাম, শতাধিক কতিপয় হাড়ের টুকরা যা এক "অস্ট্রালোপিথেকাস আফারেনসিস" নারীর ৪০ শতাংশ কঙ্কালের প্রতিনিধিত্ব করে। ১৯৭৪ সালে ইথিওপিয়ার আওয়াশ উপত্যকার হাডার অঞ্চলে যার ফসিল খুঁজে পাওয়া গিয়েছিল। অস্ট্রালোপিথেকাস ৪০ থেকে ৩০ লক্ষ বছর আগে আমাদের পূর্বপুরুষ, আকারে আমাদের এখনকার আকৃতির চেয়ে একটু ছোট৷ অস্ট্রালোপিথেকাসের নামকরা ফসিল হচ্ছে “লুসি”, বিজ্ঞানী ডনাল্ড ইয়োহানসন এ ফসিলটি খুঁজে পান। এ আবিষ্কারকে আশ্চর্যজনক বৈজ্ঞানিক হিসেবে বিবেচনা করা হয়। আনুমানিক ৩.২ মিলিয়ন বছর আগে লুসি বেঁচে ছিল বলে ধারণা করা হয়। এবং তাকে হোমিনিড হিসেবে শ্রেণীকরণ করা হয়েছিল। লুসি 'মানুষের মাতা' নামে পরিচিত ( Lucy is known as 'Mother of Man' )
লুসি ৩.২ মিলিয়ন বছর পুরনো এক স্ত্রী অস্ট্রালোপিথেকাসের কঙ্কাল। তখন পাওয়া হাড়ের সংখ্যা কম থাকলেও ধীরে ধীরে বিগত কয়েক বছরে এ লুসির আরো ১০২ টি হাড়ের সন্ধান পাওয়া যায়। সেগুলো মিলিয়ে এখন লুসিকে অনেকটাই পূর্ণাঙ্গ রূপ দেয়া সম্ভব হয়েছে। ছবিতে লুসির কঙ্কালের রেপ্লিকা ও লুসির বাস্তব চেহারার কল্পিত রূপ। এ কঙ্কালটির নাম লুসি রাখা হয়েছিল বীটলসের জনপ্রিয় গান 'Lucy in the sky with diamonds' অনুসারে। ইথিওপিয়ার স্থানীয় ভাষায় এর নাম দেয়া হয়েছিল 'Dinknesh', যার অর্থ 'আশ্চর্যজনক'।
যতীন্দ্র নাথ দাস

যতীন্দ্র নাথ দাস (২৭ অক্টোবর, ১৯০৪ - ১৩ সেপ্টেম্বর, ১৯২৯) ছিলেন একজন ভারতীয় মুক্তিযোদ্ধা এবং বিপ্লবী ভগৎ সিংয়ের সহকর্মী। আত্মত্যাগী, সাহসী মানুষটি লাহোর ষড়যন্ত্র মামলায় অভিযুক্ত হয়ে ১৯২৯ সালের ১৪ জুন গ্রেপ্তার হন। জেলবন্দীদের অধিকারের দাবিতে ওই বছরই ১৩ জুলাই অনশন শুরু করেন তিনি। ৬৩ দিন অনশনের পর ১৩ সেপ্টেম্বর মাত্র ২৪ বছর বয়সে জেলেই মৃত্যু হয় তার। স্বাধীনতার পর তার সম্মানে কলকাতা মেট্রোর হাজরা অঞ্চলের মেট্রো স্টেশনটির নামকরণ করা হয় "যতীন দাস পার্ক মেট্রো স্টেশন"।
যতীন্দ্রনাথ দাসের জন্ম কলকাতায়। তার পিতার নাম বঙ্কিমবিহারী দাস এবং মাতার নাম সুহাসিনী দেবী। ১৯২০ সালে ভবানীপুর মিত্র ইন্সটিটিউশন থেকে ম্যাট্রিক পাস করে কংগ্রেসের সদস্য হয়ে অসহযোগ আন্দোলনে যোগ দেন। ১৯২৮-১৯২৯ সালে বঙ্গবাসী কলেজের ছাত্র ছিলেন।
১৯২৯ সালের ১৪ জুন যতীন দাসকে তার কলকাতার বাড়ি থেকে লাহোর পুলিশের নির্দেশে গ্রেপ্তার করা হয়। মূলত ঐ সময় ইস্যু ছিল লাহোর ষড়যন্ত্র মামলার বিচারাধীন বলে এই গ্রেপ্তার। পরবর্তী সময়ে এরা জেলের ভেতর রাজনৈতিক বন্দিদের মর্যাদার দাবীতে এবং মানবিক সুযোগ সুবিধার আন্দোলনে ব্যাপক সাড়া জাগিয়েছিল। তারা ১৩ জুলাই থেকে ভগৎ সিং ও বটুকেশ্বর দত্তের সমর্থনে অনশন সংগ্রাম আরম্ভ করে। যতীন দাস ছাড়া আর কারো অনশন আন্দোলনের অভিজ্ঞতা ছিল না। ভাবাবেগে চালিত হয়ে অনশন সংগ্রামে যোগ দিতে নিষেধ করেছিল অন্য সাথীদের। সে বলল, রিভলবার পিস্তল নিয়ে লড়াই করাই চেয়ে অনেক বেশি কঠোর এক অনশন সংগ্রামে আমরা নামছি। অনশন সংগ্রামীকে তিল তিল করে মৃত্যুর দিকে এগিয়ে যেতে হয়।
যতীন দাস আরো বলেন, সে নিজে অনশন আরম্ভ করলে যতদিন না সরকার দাবী মেনে না নেয়, ততদিন অনশন চালিয়ে যাবে। সবাইকে বলে তাড়াহুড়ো করে কোন কিছু না করাই ভাল। যতীন দাসের হুঁশিয়ারি সত্ত্বেও পূর্ব সিদ্ধান্ত অনুযায়ী ঐতিহাসিক লাহোর ষড়যন্ত্র মামলার অনশন শুরু হয়। ওদিকে মামলার কাজও চলছিল।
১৯২৩ সালে বিপ্লবী শচীন্দ্রনাথ সান্যাল কলকাতার ভবানীপুরে ঘাঁটি করলে তিনি এই দলে যোগ দেন। পরে দক্ষিণেশ্বরের বিপ্লবী দলের সঙ্গেও তার যোগাযোগ হয়। ১৯২৪ সালে দক্ষিণ কলকাতায় "তরুণ সমিতি" প্রতিষ্ঠা করেন এবং এই সময় গ্রেপ্তার হয়ে ঢাকা জেলে প্রেরিত হন। জেল কর্তৃপক্ষের আচরণের প্রতিবাদে ২৩ দিন অনশন করেন। ১৯২৯ সালের ১৪ জুন লাহোর ষড়যন্ত্র মামলার অন্যতম আসামি হিসেবে লাহোর সেন্ট্রাল জেলে প্রেরিত হন। এখানে রাজবন্দিদের উপর জেল কর্তৃপক্ষের দুর্ব্যবহারের জন্য অনশন শুরু করেন। এই সময় তাকে বহুবার জোর করে খাওয়াবার চেষ্টা করা হয়। ৬৩ দিন অনশনের পর তিনি মারা যান। এইভাবে মৃত্যুবরণ করার ফলে রাজবন্দিদের উপর অত্যাচার প্রশমিত হয়েছিলো। এই বীর শহিদের মৃতদেহ কলকাতায় আনা হলে দুই লক্ষ লোকের এক বিরাট মিছিল নেতাজী সুভাষচন্দ্র বসুর নেতৃত্বে শোকযাত্রায় কেওড়াতলা শ্মশানঘাট পর্যন্ত অনুগমন করে।।
অনশন চলাকালীন শান্তিনিকেতনে তপতী নাটকের মহড়া চলছিল, এই ঘটনায় মর্মাহত রবীন্দ্রনাথ ঠাকুর নাটকের মহড়া বন্ধ রাখেন এবং সেই রাতেই রচনা করেন 'সর্ব খর্ব তারে দহে তব ক্রোধ দাহ' গানটি , যেটি পরে 'তপতী' নাটকে অন্তর্ভুক্ত হয়।
ব্রিটিশ বিরোধী স্বাধীনতা আন্দোলনে অনশন করে যারা শহীদ হয়েছিলেন তাদের কয়েকজন হচ্ছেন যতীন্দ্র নাথ দাস, মহাবীর সিং, মোহিতমোহন মৈত্র, মোহনকিশোর নমোদাস, মহেন্দ্রলাল বিশ্বাস, হরেন্দ্র মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিতরাম রক্ষাসহ আরো অনেকে।
পুনঃবীমা

পুনঃবীমা হল একটি বীমা কোম্পানির কাছ থেকে অন্য একটি বীমা কোম্পানির আংশিক বা পূর্ন বীমাদাবির দায় সহ বীমা কিনে নেওয়া। একটি বীমা কোম্পানি তার সকল গ্রাহকের বীমাদাবি পরিশোধের সক্ষম নাও হতে পারে কিংবা বীমাদাবির সময় নগদ বা তরল অর্থ হাতে নাও থাকতে পারে। তাই ঝুঁকি ব্যবস্থাপনার অংশ হিসেবে একটি বীমা কোম্পানি এর বীমা সমূহ অন্য বীমা কোম্পানির কাছে বিক্রয় করে দিতে পারে কিংবা বীমা দাবির দায় ও ঝুঁকি বিনিময় করতে পারে। পুনঃবীমা প্রদানকারী কোম্পানি গ্রাহকের বীমাদাবির পূর্ন বা আংশিক অংশ প্রদান করার চুক্তিবদ্ধ হতে পারে। পূনঃবীমা করতে হলে বীমা ক্রয়কারী কোম্পানিকে পুনঃবীমা প্রিমিয়াম প্রদান করতে হয়।
পুনঃবীমা সাধারণত দুই প্রকার
প্রায় প্রত্যেকটি বীমা কোম্পানিরই পুনঃবীমার প্রোগ্রাম থাকে। পুনবীমার উদ্দেশ্য হল বীমা কোম্পানির ঝুঁকি কমিয়ে অন্য একটি বীমা কোম্পানিতে ঝুঁকি স্থানান্তরিত করা। এই পুনঃবীমা প্রক্রিয়াটি একক কিংবা দলগত উভয়ভাবে করা হয়ে থাকে। একটি বিমাকারী প্রতিষ্ঠান কর্তৃক সুরক্ষিত প্রোগ্রামের মধ্যে কত অংশ পুনঃবীমা করা যেতে পাড়ে তা সাধারণত ঐ দেশের সরকার কর্তৃক নির্ধরিত হয়। পুনবীমার কিছু প্রক্রিয়াগত সুবিধা রয়েছে যেমন:
একটি বিমাকারী প্রতিষ্ঠান তার পলিসিগুলোর পূনঃবীমা করালে তার অনুমোদিত সীমার চেয়ে বেশি পলিসি গ্রহণ করতে সক্ষম হয়। এর প্রধান কার্যকারণ হল পূনঃবীমার ফলে সম্ভাব্য ঝুঁকির কিছু অংশ পুনঃবীমা প্রতিষ্ঠানের কাছে স্থানান্তরিত হয়ে যায় এবং এতে করে সম্ভাব্য ক্ষয়-ক্ষতির ক্ষতিপূরণের উল্লেখযোগ্য পরিমাণ অংশ পুনঃবীমা প্রতিষ্ঠানের কাছ থেকে পাওয়া যায়।
ইতরাত হোসেন জুবেরী

ইতরাত হোসেন জুবেরী (১৯১০ - ১৯৬৪) পাকিস্তানের একজন বিশিষ্ট শিক্ষাবিদ ছিলেন। তিনি তার কর্মজীবন পূর্ব পাকিস্তানে শুরু করেন এবং অবসর গ্রহণের পূর্ব পর্যন্ত অধ্যাপক, অধ্যক্ষ, উপাচার্য্য, শিক্ষা উপদেষ্টা ও ইউনেস্কোর নির্বাহী বোর্ডের সদস্য হিসেবে বিভিন্ন দায়িত্ব পালন করেছেন। ড. ইতরাতই প্রথম ভারতীয় যিনি অক্সফোর্ডে কার্ণেগী ফেলো হিসেবে নির্বাচিত হয়েছেন।
ড. জুবেরী ছিলেন এম.এ.; পিএইচ.ডি.; ডি.এফ.আর.এস.আই। তিনি আগ্রার সেন্ট জোন'স্‌ কলেজ, এলাহাবাদ বিশ্ববিদ্যালয় ও অক্সফোর্ডের ম্যারটন কলেজ থেকে শিক্ষা সমাপ্তের পর এডিনবার্গ বিশ্ববিদ্যালয়ে গবেষণায়রত হন। এডিনবার্গে তিনি প্রখ্যাত শিক্ষাবিদ স্যার হার্বার্ট জে.সি. গ্রিয়ারসন-এর অধীনে কাজ করেন।
তিনি কলকাতা বিশ্ববিদ্যালয়ের অধীন ইসলামিয়া কলেজ-এ ইংরেজি বিষয়ের সিনিয়র অধ্যাপক হিসেবে কর্মজীবন শুরু করেন। ১৯৫৩ সালে রাজশাহী বিশ্ববিদ্যালয় প্রতিষ্ঠিত হলে তিনি এর প্রথম উপাচার্য নিযুক্ত হন।
তিনি ইউনিভার্সিটি অফ উইন্ডসোর-এ ইংরেজি বিষয়ে অধ্যাপনা করেছেন।
ইংরেজি সাহিত্য নিয়ে ড. ইতরাতের বেশ কিছু গবেষণা গ্রন্থ রেয়েছে:
রাজশাহীর বরেন্দ্র গবেষণা জাদুঘর প্রতিষ্ঠায় তিনি বিশেষ অবদান রাখেন।
সূরা হুদ

সূরা হুদ () মুসলমানদের ধর্মীয় গ্রন্থ কুরআনের ১১তম সূরা; এতে আয়াত সংখ্যা ১২৩টি এবং রূকুর সংখ্যা ১০টি। হুদ সূরাটি মক্কায় অবতীর্ণ হয়েছে। এই সূরায় পূর্ববতী জাতিসমূহের উপরে আপতিত গজব (ঐশ্বরিক শাস্তি)এবং বিভিন্ন প্রকারের কঠিন আযাব (পূর্ব-নির্ধারিত শাস্তি) এবং কেয়ামতের ভয়াবহ ঘটনাবলী এবং পুরস্কার ও শাস্তির কথা বলা হয়েছে।
কোরআন-এর ১০ম থেকে ১৫তম সুরাগুলিতে ইসলামের বিভিন্ন নবীর কাহিনী বর্ণনা করা হয়েছে। এই সূরাটিতে ৫০ থেকে ৬০ নং আয়াতে নবী হুদ-এর ঘটনা বর্ণিত হয়েছে।
কবুতর (দ্ব্যর্থতা নিরসন)

কবুতর জীববৈজ্ঞানিক গোত্র কলাম্বিডির অন্তর্ভুক্ত উল্লেখযোগ্যসংখ্যক পাখির সাধারণ নাম।
এছাড়া কবুতর বলতে বোঝায়:
হুদ (নবি)

হুদ () একজন নবীর নাম যার সম্পর্কে ইসলামের মূল ধর্মগ্রন্থ কোরআনে কিছু বর্ণনা রয়েছে। কুরআনের ১১তম সূরা হুদে তার নাম ঊল্লেখ করা হলেও এই সূরাটিতে তার সম্পর্কে সামান্য বর্ণনা রয়েছে। আল্লাহর গজবে ধ্বংসপ্রাপ্ত পৃথিবীর প্রধান ছয়টি জাতির মধ্যে হযরত নূহের জাতির পরেই হূদের জাতি আদ ছিল।
ধারণা করা হয় বাইবেলীয় চরিত্র এবর এবং নবী হূদ একই ব্যক্তি।
হূদ ছিলেন নূহ -এরই বংশধর। আদ জাতি ও ছামূদ জাতি ছিল নূহ -এর পরবর্তী বংশধর এবং নূহের পঞ্চম অথবা অষ্টম অধস্তন পুরুষ। ইরামপুত্র ‘আদ-এর বংশধরগণ ‘আদ ঊলা’ বা প্রথম ‘আদ এবং অপর পুত্রের সন্তান ছামূদ-এর বংশধরগণ ‘আদ ছানী বা দ্বিতীয় ‘আদ বলে খ্যাত। ‘আদ ও ছামূদ উভয় গোত্রই ইরাম-এর দু’টি শাখা। সেকারণ ‘ইরাম’ কথাটি ‘আদ ও ছামূদ উভয় গোত্রের জন্য সমভাবে প্রযোজ্য। এজন্য কুরআনে কোথাও ‘আদ ঊলা’ (নাজম ৫০) এবং কোথাও ‘ইরাম যাতিল ‘ইমাদ’ (ফজর ৭) শব্দ ব্যবহৃত হয়েছে।
আদ সম্প্রদায়ের ১৩টি পরিবার বা গোত্র ছিল। আম্মান থেকে শুরু করে হাযারামাউত ও ইয়েমেন পর্যন্ত তাদের বসতি ছিল। উল্লেখ্য যে, নূহের প্লাবনের পরে এরাই সর্বপ্রথম মূর্তিপূজা শুরু করে।
হুদ এর জাতির নাম ছিল আ'দ। এটি আরবের প্রাথমিক যুগের একটি জাতি। বনি আদ গোত্রকে "আমালিকা" গোত্রও বলা হয়। খ্রিস্টপূর্ব আনুমানিক দুই হাজার বছর আগে ইয়েমেনের হাজরামাউত অঞ্চলে তাদের বসবাস ছিল বলে অনুমান করা হয়ে থাকে। দীর্ঘাকৃতি, দৈহিক শক্তি ও পাথর ছেদনশিল্পে তাদের বিশেষ খ্যাতি ছিল। কালক্রমে তারা কুসংস্কারাচ্ছন্নতা ও মূর্তি পূজার লিপ্ত হয়ে পড়ে। দৈহিক শক্তির কারণেও তারা বিভিন্ন অত্যাচার ও উচ্ছৃঙ্খলতায় লিপ্ত হয়। এই পরিস্থিতিতে আল্লাহ হুদ -কে তাদের উদ্দেশ্যে পাঠান, আল্লাহর শোকর গোজার ও সৎ কাজের আহবান দেওয়ার জন্য। কিন্তু তাদের সামান্য কিছু ছাড়া বাকি সবাই তাঁকে প্রত্যাখ্যান করল। এ অবস্থায় আল্লাহর শাস্তি তাদের ওপর নেমে আসতে লাগল। প্রথমে তারা দীর্ঘস্থায়ী খরার কবলে পড়ল। হুদ তাদের বললেন, এর মাধ্যমে আল্লাহ তায়ালার পক্ষ থেকে তোমাদের সতর্ক করা হচ্ছে। কিন্তু অত্যাচারী এ জাতির ওপর তাঁর উপদেশের কোনো আসর হলো না। তারা কুফর, শিরক ও উচ্ছৃঙ্খলতার পথেই এগিয়ে চলল। পরিশেষে তাদের প্রতি প্রচণ্ড ঝড়ঝঞ্ঝা পাঠানো হলো। এই শাস্তি একাধারে আট দিন তাদের ওপর প্রবাহিত হলো এবং এভাবে সেই আ'দ জাতি ধ্বংস হয়ে গেল। এ জাতির ধ্বংসের ঘটনা কোরআন মজিদের আরো অনেক সুরায় আলোচিত হয়েছে।
আদ-এর অমার্জনীয় পাপের ফলে প্রাথমিক গজব হিসাবে তিন বছর বৃষ্টিপাত বন্ধ থাকে। তাদের শস্যক্ষেত সমূহ শুষ্ক বালুকাময় মরুভূমিতে পরিণত হয়। বাগ-বাগিচা জ্বলে-পুড়ে যায়। এতেও তারা শিরক ও মূর্তিপূজা ত্যাগ করেনি। কিন্তু অবশেষে তারা বাধ্য হয়ে আল্লাহর কাছে বৃষ্টি প্রার্থনা করে। তখন আসমানে সাদা, কালো ও লাল মেঘ দেখা দেয় এবং গায়েবী আওয়ায আসে যে, "তোমরা কোনটি পছন্দ করো?" লোকেরা বলল কালো মেঘ। তখন কালো মেঘ এলো। লোকেরা তাকে স্বাগত জানিয়ে বলল, "এটি আমাদের বৃষ্টি দেবে"। জবাবে বলা হয়, ফলে অবশেষে পরদিন ভোরে আল্লাহর চূড়ান্ত গযব নেমে আসে। সাত রাত্রি ও আট দিন ব্যাপী অনবরত ঝড়-তুফান বইতে থাকে(সূরা আল হাক্বকাহ: ৬-৭)। মেঘের বিকট গর্জন ও বজ্রাঘাতে বাড়ী-ঘর সব ধ্বসে যায়, প্রবল ঘূর্ণিঝড়ে গাছ-পালা সব উপড়ে যায়, মানুষ ও জীবজন্তু শূন্যে উত্থিত হয়ে সজোরে যমীনে পতিত হয়।
পাখির তালিকা

এই নিবন্ধটিতে শুধুমাত্র জীবিত পাখিদের বর্গ ও গোত্রের উল্লেখ করা হয়েছে। এসব গোত্র ধরে গণ ও একক প্রজাতি সম্পর্কে জানা যাবে।
নতুন ধরনের ডিএনএ বিশ্লেষণ আবিষ্কৃত হওয়ার ফলে বিভিন্ন প্রজাতির পাখি সম্পর্কে নতুন নতুন তথ্য জানা যাচ্ছে এবং তাদের গণ, গোত্র ও বর্গ সম্পর্কে যথেষ্ট পরিমাণ বিতর্কের সূত্রপাত হচ্ছে। উদাহরণস্বরূপ একটু ভিন্ন সিবলি-অ্যালকিস্ট শ্রেণিবিন্যাস-এর কথা উল্লেখযোগ্য যেখানে কয়েকটি গোত্রকে ভিন্ন বর্গে স্থান দেওয়া হয়েছে।
স্ট্রুথিওনিফর্মিস বর্গভূক্ত পাখিদের পায়ের গঠন ও পালকের বিন্যাস অন্য যেকোন বর্গের পাখির তুলনায় অন্যরকম। এরা একত্রে "রেটাইট" নামে পরিচিত। টিনামিফর্মিস বর্গের সাথে মিলে এটি প্যালিওগন্যাথি মহাবর্গটি গঠন করেছে। প্যালিওগন্যাথি শব্দটির অর্থ "প্রাচীন চোয়াল"।
আফ্রিকা ও অস্ট্রেলেশিয়া; ২টি প্রজাতি
দক্ষিণ আমেরিকা; ২টি প্রজাতি
দক্ষিণ আমেরিকা; ৪৫টি প্রজাতি
অস্ট্রেলেশিয়া; ৫টি প্রজাতি
প্রায় সকল পাখিই নিওগন্যাথি ("নতুন চোয়াল") মহাবর্গের অন্তর্ভুক্ত। এর মধ্যে প্রায় ৫,০০০ প্রজাতির পাখি প্যাসারিফর্মিস বর্গের অন্তর্গত।
সমগ্র বিশ্ব; ১৫০টি প্রজাতি
সমগ্র বিশ্ব; ২৫০টি প্রজাতি
সমগ্র বিশ্ব; ১৯টি প্রজাতি; অনেকক্ষেত্রে ফিনিকপ্টেরিফর্মিসের অন্তর্গত
সমগ্র বিশ্ব; ৬টি প্রজাতি
মাদাগাস্কার, নব্যবিষুবীয় অঞ্চল, নিউ ক্যালিডোনিয়া; ৫টি প্রজাতি
আফ্রিকা, ইউরোপ, এশিয়া; ১৬টি প্রজাতি; অনেকক্ষেত্রে কলাম্বিফর্মিসের অন্তর্গত
সমগ্র বিশ্ব; ৩০০টি প্রজাতি
মহাসাগরীয়; ৩টি প্রজাতি
সমগ্র বিশ্ব; ৯০টি প্রজাতি
সমগ্র বিশ্ব; ৪০০টি প্রজাতি
ওশেনিয়া; ১০টি প্রজাতি; অনেকক্ষেত্রে অ্যাপোডিফর্মিসের সাথে যুক্ত
সমগ্র বিশ্ব; ১২৬টি প্রজাতি
দক্ষিণ আমেরিকা; ১টি প্রজাতি
আফ্রিকা; ২৩টি প্রজাতি
সমগ্র বিশ্ব; ১৯১টি প্রজাতি
উত্তর আমেরিকা, ইউরেশিয়া; ৫টি প্রজাতি
অ্যান্টার্কটিকা ও দক্ষিণ মহাসাগর; ১৭টি প্রজাতি
আর্কটিক ও তৎসংলগ্ন মহাসাগরীয় অঞ্চল; ১২০টি প্রজাতি
সমগ্র বিশ্ব; ১৯টি প্রজাতি
সমগ্র বিশ্ব; ১০৮টি প্রজাতি
সমগ্র বিশ্ব; ৫৯টি প্রজাতি
সমগ্র বিশ্ব; ৩৫০টি প্রজাতি
সমগ্র বিশ্ব; ২০০টি প্রজাতি
সমগ্র বিশ্ব; ১৩০টি প্রজাতি
সাব-সাহারান আফ্রিকা ; ৬টি প্রজাতি
সাব-সাহারান আফ্রিকা, আমেরিকা অঞ্চল, এশিয়া; ৩৫টি প্রজাতি
সমগ্র বিশ্ব; ১৪৪টি প্রজাতি
পুরাতন বিশ্ব, নিউ গিনি; ৬৪টি প্রজাতি
মাদাগাস্কার; ১টি প্রজাতি
অস্ট্রেলেশিয়া ব্যতীত সমগ্র বিশ্ব; ৪০০টি প্রজাতি
সমগ্র বিশ্ব; ৬০টি প্রজাতি
দক্ষিণ আমেরিকা; ২টি প্রজাতি
বিষুবীয় অঞ্চল, দক্ষিণের উষ্ণ অঞ্চল; ৩৩০টি প্রজাতি
সমগ্র বিশ্ব; ৫০০০ প্রজাতি
খ্রি-ল্দে-স্রোং-ব্ত্সান

খ্রি-ল্দে-স্রোং-ব্ত্সান () (রাজত্বকাল ৮০৪ - ৮১৫) মু-নে-ব্ত্সান-পোর পরবর্তী তিব্বত সম্রাট ছিলেন।
সম্রাট মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে সম্রাট মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তার পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভুটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়। এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন। 
খ্রি-ল্দে-স্রোং-ব্ত্সান লাসার নিকটে স্কার-চুংয়ে বৌদ্ধ মন্দির নির্মাণ করেন। সাম্রাজ্যে বৌদ্ধ ধর্মের প্রতি বিরোধিতা থাকায় সম্রাট সাম্রাজ্যের সব অঞ্চল থেকে প্রতিনিধি নিয়ে এক সভার আয়োজন করেন। এই সভায় উপস্থিত সদস্যরা বৌদ্ধ ধর্মের স্বপক্ষে মত দেন। এই সংক্রান্ত তথ্য স্কার-চুং বৌদ্ধ মন্দিরের সম্মুখে এক স্তম্ভে উৎকীর্ণ রয়াছে।
৮০৪ খ্রিষ্টাব্দের পর থেকে চীন ও তিব্বতের মধ্যে রাজকর্মচারীদের যাতায়াত বৃদ্ধি পায়। ৮০৫ খ্রিষ্টাব্দে ট্যাং সম্রাট ট্যাং দেজংয়ের মৃত্যু হলে খ্রি-ল্দে-স্রোং-ব্ত্সান তার শেষকৃত্যে সোনা, রূপা, কাপড়, ষাঁড় ও ঘোড়া দান করেন। খ্রি-ল্দে-স্রোং-ব্ত্সানের আমলে তিব্বতী সৈন্যরা পশ্চিমদিকে আরবদের আক্রমণ অব্যাহত রাখেন ও তারা সমরকন্দ অবরোধ করেন। তুর্কিস্তানের তিব্বতী শাসক আরব খালিফা আল মামুনকে মূল্যবান রত্নে সজ্জিত সোনার মূর্তি উপহার দেন।
৮১৫ খ্রিষ্টাব্দে খ্রি-ল্দে-স্রোং-ব্ত্সানের মৃত্যু হয়। তার পাঁচ পুত্রের মধ্যে বড় পুত্র ল্হাস-রাস-গ্ত্সাংমা বৌদ্ধ ভিক্ষুতে পরিণত হন। পরের দুই পুত্রের বাল্যকালেই মৃত্যু হয়। তার পরবর্তী পুত্র গ্লাং-দার-মা বৌদ্ধ ধর্ম বিরোধী হওয়ায় কনিষ্ঠ পুত্র খ্রি-গ্ত্সুগ-ল্দে-ব্র্ত্সানকে সিংহাসনের উত্তরাধিকারী করা হয়।
বৌদ্ধ ধর্মাবলম্বী বিশিষ্ট ব্যক্তিবর্গ

এই নিবন্ধে যাদের নাম অন্তর্ভুক্ত করা হয়েছে তারা বৌদ্ধ ধর্মাবলম্বী বিশিষ্ট ব্যক্তিবর্গ হিসেবে পরিচিত। এতে ধর্মের সকল প্রধান শাখা ও সকল সম্প্রদায়ের ব্যক্তিকে, যারা বৌদ্ধ ধর্মের অনুসারী তাদের যুক্ত করা হয়েছে। মূলত: এখানে বৌদ্ধ ধর্মগুরুদের সাথে সাথে বিভিন্ন ক্ষেত্রে বিশেষ অবদান আছে এবং সাধারণ্যে বৌদ্ধ ধর্মের অনুসারী হিসেবে পরিচিত এমন ব্যক্তিবর্গের নামও রয়েছে।
এই তালিকায় বিভিন্ন ব্যক্তিকে তাদের জাতীয়তা অনুসারে বিভক্ত করা হয়েছে (কেবলমাত্র যদি তাদের মতবাদ অন্যত্র প্রচার করে থাকেন সেসব ক্ষেত্র বাদে)। গৌতম বুদ্ধ এবং তার সম-সাময়িক বা ঠিক পরবর্তীকালে যারা এই ধর্মের প্রধান আনুসারী ও প্রচারক ছিলেন তাদেরকে পরবর্তী-কালের ভারতীয় বৌদ্ধ ধর্মীয় দার্শনিক, ধর্মগুরু ও অনুসারীদের থেকে ভিন্ন তালিকায় অন্তর্ভুক্ত করা হয়েছে।
আনন্দ (বৌদ্ধ ভিক্ষু)

আনন্দ (, ; চাইনিজ: 阿難 "Ānán"; জাপানি: 阿難 "Anan") ছিলেন গৌতম বুদ্ধের একজন প্রধান অনুগামী এবং ভৃত্য। তার অসাধারণ স্মরণশক্তি ছিলো এবং তিনি 'সূত্র' বর্ণনা করেছেন প্রথম বৌদ্ধ সঙ্গীতি সভায়; এজন্য তাকে "ধর্মভাণ্ডারিক" বলা হয়।
আনন্দ (দ্ব্যর্থতা নিরসন)

আনন্দ একটি অনুভূতি যা দ্বারা মনের পরিতোষ, প্রেম, পূর্ণতা, পুলক, উল্লাস, আহ্লাদ ইত্যাদির একক, একাধিক বা সন্মিলিত অবস্থাকে প্রকাশ করা হয়।
আনন্দ দ্বারা নির্দেশ করে এমন নিবন্ধগুলো হচ্ছে:
আনন্দ (১৯৭১-এর চলচ্চিত্র)

""
আনন্দ (; ; ) ১৯৭১ সালে মুক্তি পাওয়া একটি হিন্দি ভাষার ভারতীয় চলচ্চিত্র। এই চলচ্চিত্রটির কাহিনীকার ও পরিচালক হৃষিকেশ মুখার্জী এবং এতে রাজেশ খান্না ও অমিতাভ বচ্চন অভিনয় করেন, যেখানে রাজেশ খান্না ছিলেন ছবিটির নাম ভূমিকায়। চলচ্চিত্রটি ১৯৭২ সালে শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ও শ্রেষ্ঠ চলচ্চিত্র বিভাগে ফিল্মফেয়ার পুরস্কার-সহ একাধিক পুরস্কার অর্জন করে। অনুপমা চোপড়া তার ২০১৩ সালে প্রকাশিত "ওয়ান হানড্রেড ফিল্মস টু সি বিফোর ইউ ডাই" বইয়ে এই চলচ্চিত্রটি অন্তর্ভুক্ত করেন। চলচ্চিত্রটি বক্স অফিসে সেমি-হিট হয়। কিন্তু মুক্তির পর এটি কাল্ট তকমা লাভ করে এবং অন্যতম সেরা হিন্দি চলচ্চিত্র বলে বিবেচিত হয়। ইন্ডিয়াটাইমস ছবিটিকে "২৫ অবশ্যই দর্শনীয় বলিউড চলচ্চিত্র" তালিকায় অন্তর্ভুক্ত করে।
রাজেশ খান্না ও অমিতাভ বচ্চন একত্রে অভিনীত মাত্র দুটি চলচ্চিত্রের মধ্যে এটি একটি, অন্যটি ১৯৭৩ সালের "নমক হারাম", সেটিও পরিচালনা করেন হৃষিকেশ মুখার্জী।
এই চলচ্চিত্রটির সঙ্গীতের দায়িত্বে ছিলেন সলিল চৌধুরী। গানের কথা লিখেছিলেন গুলজার ও যোগেশ। চলচ্চিত্রটিতে অমিতাভ বচ্চন "মওত্ তো এক কবিতা হ্যায়" শিরোনামে একটি কবিতা আবৃত্তি করেন যা লিখেছিলেন গুলজার।
ফ্রানৎস মেরিং

ফ্রানৎস এর্ডমান মেরিং () (২৭শে ফেব্রুয়ারি, ১৮৪৬ - ২৮শে জানুয়ারি, ১৯১৯) ছিলেন জার্মান শ্রমিক আন্দোলনের কর্মী, জার্মান সমাজ-গণতন্ত্রী দলের বামপন্থি অংশের অন্যতম নেতৃস্থানীয় ব্যক্তিত্ত্ব, তাত্ত্বিক, প্রচারক, রাজনীতিবিদ ও ঐতিহাসিক।
মেরিং ১৮৪৬ সালের ২৭ ফেব্রুয়ারি পোল্যান্ডের পোমেরানিয়া অঞ্চরের স্লানোতে এক বুর্জোয়া পরিবারে জন্মগ্রহণ করেন।
তিনি কর্মজীবনে নানা দৈনিক ও সাপ্তাহিক পত্রিকায় লেখালেখি করতেন। তিনি সাপ্তাহিক Die Neue Zeit- বা "নবযুগ"-এর অন্যতম সম্পাদক ছিলেন। ১৮৮৪ সালে তিনি বার্লিনের উদার পত্রিকা Volks-Zeitung-এর প্রধান সম্পাদকের দায়িত্ব পান। ১৮৭৮ সালে বিসমার্ক জার্মানিতে সমাজতন্ত্র-বিরোধী জরুরি আইন প্রণয়ন করলে মেরিং তার বিরুদ্ধে মত প্রকাশ করেন।
রোগ ভোগের সময় ১৯১৯ সালের জানুয়ারি মাসে তার দুই সহযোদ্ধা কার্ল লাইবনেখত ও রোসা লুক্সেমবুর্গের হত্যাকাণ্ডের ফলে গভীর আঘাত পাওয়ায় ঠিক দু'সপ্তাহ পরে ২৮ জানুয়ারি বার্লিনে তিনি মৃত্যুবরণ করেন।
মেরিংডাম, মেরিংপ্রাট্জ এবং কামেঞ্জে অবস্থিত এনপিএ-এর বিমান বাহিনীর অফিসার্স একাডেমী তার নামে নামকরণ করা হয়েছে।
শেখ সালাহউদ্দিন

শেখ সালাহউদ্দিন আহমেদ (১০ ফেব্রুয়ারি, ১৯৬৯ - ২৯ অক্টোবর, ২০১৩) একজন বাংলাদেশী আন্তর্জাতিক ক্রিকেটার।
তিনি রূপসা উপজেলার রাজাপুর গ্রাম, খুলনায় জন্মগ্রহণ করেন। বাংলাদেশের হয়ে খেলেছেন ছয়টি ওডিআই। আন্তর্জাতিক ক্রিকেটে অভিষেক হয়েছিল ১৯৯৭ সালের জুলাইতে শ্রীলঙ্কায় অনুষ্ঠিত এশিয়া কাপে পাকিস্তানের বিপক্ষে ম্যাচে। তিনি ছিলেন বাংলাদেশ ক্রিকেট বোর্ডের (বিসিবি) খুলনা বিভাগীয় কোচ। এছাড়া তিনি বাংলাদেশ ক্রিকেট বোর্ডের (বিসিবি) ডেভেলপমেন্ট কোচ এবং ক্লাসিক ক্রিকেট একাডেমির পরিচালক ছিলেন।
হৃদরোগে আক্রান্ত হয়ে ২৯ অক্টোবর ২০১৩ মঙ্গলবার সকালে খুলনায় মৃত্যুবরণ করেন। একই দিন বাংলাদেশ-নিউজিল্যান্ড প্রথম ওয়ানডে শুরুর আগে তার প্রতি সম্মান জানিয়ে এক মিনিট নীরবতা পালন করা হয়।
মুকেশ (গায়ক)

মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কণ্ঠ দেবার জন্যও জনপ্রিয়।
প্রায় ১ হাজার ২০০ গান গেয়েছেন মুকেশ। তার বাংলা গানও খুব জনপ্রিয়। বাংলা ও হিন্দিতে তার কয়েকটি জনপ্রিয় গান :
ইউনানি

ইউনানী এক ধরনের ঐতিহ্যগত চিকিৎসা পদ্ধতি যা দক্ষিণ এশিয়ার ও মধ্য এশিয়ার মুসলিম সম্প্রদায়ের মধ্যে অধিক বিকাশ লাভ করে। এটা পারসিক-আরবি ঔষধ সৃজনপদ্ধতির একটি ঐতিহ্যকে বোঝায়, যা গ্রিক চিকিৎসক হিপোক্রেটিস এবং রোমান চিকিৎসক গ্যালেন এর শিক্ষার উপর ভিত্তি করে সৃষ্ট এবং আরব এবং পারসিক চিকিৎসক যেমন, আল রাযী, ইবনে সিনা, আল জাহরাবী, এবং ইবনে আন নাফীস দ্বারা সম্প্রসারিত এবং বিকশিত এক চিকিৎসা ব্যবস্থা ।
ইউনানী ঔষধ চারটি মানসিক অবস্থার(Mi'zaj) ধারণার উপর ভিত্তি করে গড়ে উঠেছে: শ্লেষা ( বলগম), রক্ত (দাম), হলুদ পিত্ত (সাফ্রা) এবং কালো পিত্ত (সাউদা)। এ চিকিৎসা পদ্ধতির উপর ভারতীয় ও চৈনিক প্রাচীন ঐতিহ্যগত চিকিৎসার প্রভাবও বিদ্যমান।
নাবয্(পালস্ রেট), বওল(মূত্র), বারায(মল) ছাড়াও আরও কয়েকটি নিদর্শনের উপর নির্ভর করা হয় রোগ নির্ণয়ের জন্য।
ইউনানী পদ্ধতির চিকিৎসকদের নিজস্ব পরিভাষায় "হাকীম" (Hakeem/Hakim) পদবী নামের পূর্বে ব্যবহার করা হয়। যেমন হাকীম আজমল খান,হাকীম হাবিবুর রহমান,হাকীম অপূর্ব আকবর। যার অর্থ সূক্ষ্ম জ্ঞানের অধিকারী, রোগ নির্ণয় করে ইউনানী পদ্ধতির ঔষধ প্রস্তুত করে আরোগ্য লাভে দায়িত্ব পালন করেন।
এ ব্যবস্থায় রোগ প্রতিরোধে ছয়টি পূর্বশর্তের (আসবাব-ই-সিত্তা যারুরীয়্যাহ্) উপর নির্ভর করা হয়:
১- বায়ু;
২- খাদ্য এবং পানি;
৩- দৈহিক সঞ্চালন ও স্থিতি ;
৪- মানসিক সক্রিয়তা ও বিশ্রাম;
৫- নিদ্রা ও জাগরণ এবং
৬- নিঃসরণ ও অবরোধ ।
ইউনানী শব্দটি এসেছে গ্রিক শব্দ Ἰωνία (Iōnía) অথবা Ἰωνίη (Iōníe) থেকে, যা গ্রিসের অপর নাম।
শিয়েন শিং হাই

শিয়েন শিং হাই () (চীনা: 冼星海; পিনয়িন: Xiǎn Xīnghăi) (১৩ জুন, ১৯০৫ - ৩০ অক্টোবর, ১৯৪৫) ছিলেন পাশ্চাত্য ধ্রুপদী সংগীত দ্বারা প্রভাবিত প্রথম প্রজন্মের চীনা সংগীত রচয়িতা ও সঙ্গীতশিল্পী। যদিও তিনি সংগীতের সব রূপেই গান লিখেছিলেন, তিনি প্রধানত বিখ্যাত ছিলেন Yellow River Cantataর জন্য যেটি পিয়ানো ও অর্কেস্ট্রার ওপর ভিত্তি করে রচনা করেছিলেন। তিনি কুয়াংতুং প্রদেশের পানইউ অঞ্চলে জন্মগ্রহণ করেন। তিনি ফ্রান্সের প্যারিস সংগীত ইনস্টিটিউটে লেখাপড়া করেন । স্বদেশে ফিরে আসার পর জাপানী আগ্রাসন প্রতিরোধ সংক্রান্ত সংগীত অভিযানে অংশ নেন এবং বহু শ্রেষ্ঠ রচনা করেন। তিনি ইয়েন আন রুশুন শিল্প একাডেমির সংগীত বিভাগের পরিচালক ছিলেন।
১৯৪৫ সালে তিনি মস্কো শহরে মৃত্যুবরণ করেন।
শিয়েন দেশের উত্তরপূর্ব অংশে জাপানি দখলদারিত্বের সময় (তখন মাঞ্চুরিয়া হিসেবে পরিচিত) ১৯৩৫ সালে চীন ফিরে আসেন। তার সংগীতকে প্রতিবাদের অস্ত্র হিসেবে কাজে লাগিয়ে তিনি বিভিন্ন দেশপ্রেমমূলক কর্মকাণ্ডে অংশ নেন।
বটুকেশ্বর দত্ত

বটুকেশ্বর দত্ত (১৮ নভেম্বর ১৯১০ - ২০ জুলাই ১৯৬৫) ছিলেন উনিশ শতকের শূন্য দশকের একজন বাঙালি ব্রিটিশবিরোধী বিপ্লবী এবং ভারতীয় মুক্তিযোদ্ধা। ১৯২৯ সালের ৮ এপ্রিল ভগৎ সিংয়ের সাথে নয়া দিল্লীর কেন্দ্রীয় সংসদ ভবনে বোমা ফাটানোর জন্য তিনি বিখ্যাত ছিলেন। তারা পরিকল্পনা মোতাবেক দুটি বোমা ফেলেন, যাতে কারো কোনো ক্ষতি না হয়। ফরাসী নৈরাজ্যবাদী বিপ্লবী বৈলেয়ন্টের মতোই ভগৎ সিংহের বক্তব্য ছিল 'বধিরকে শোনাতে উচ্চকণ্ঠ প্রয়োজন'। বটুকেশ্বর দত্ত ও তিনি ইস্তাহার ছড়িয়ে দেন নিজেদের বক্তব্যের সমর্থনে, স্লোগান দেন এবং শান্তভাবে গ্রেপ্তারবরণ করেন।
বটুকেশ্বর দত্তের জন্ম ব্রিটিশ ভারতের অধুনা পশ্চিমবঙ্গের বর্তমানে পূর্ব বর্ধমান জেলার খণ্ডঘোষ থানার ওঁয়াড়ি গ্রামে। পিতা গোষ্টবিহারী দত্ত। ছোটবেলায় গ্রামে তিনি 'মোহন' নামে পরিচিত ছিলেন। জন্মের পর কিছুদিন ওঁয়াড়ি গ্রামে থাকার পর পিতা কর্মসূত্রে উত্তরপ্রদেশের কানপুরে গেলে বটুকেশ্বর তার সঙ্গে যান। ১৯২৫ খ্রিস্টাব্দে সেখানে থেকেই ম্যাট্রিক পাশ করেন। সেখানেই তিনি বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং ভারতের স্বাধীনতা আন্দোলনে যুক্ত হন। বিপ্লবী দলে যোগ দিয়ে দল সংগঠনে প্রথমে আগ্রায়, পাঞ্জাব ও অন্যান্য স্থানে যান। তাদের সংগঠনের নাম ছিল হিন্দুস্তান সোশ্যালিস্ট রিপাবলিকান অ্যাসোসিয়েশন। কানপুরে কলেজে পড়ার সময় বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং বিপ্লবী রাজনীতিতে যোগ দেন। বিপ্লবী সদস্যদের নিকট বি.কে নামে পরিচিত ছিলেন বটুকেশ্বর দত্ত।
গ্রেপ্তারের পর বিস্ফোরক আইন ভঙ্গ ও হত্যা প্রচেষ্টার দায়ে তাদের বিরুদ্ধে মামলার প্রহসন করে ব্রিটিশ সরকার। জেলে তিনি এবং ভগৎ সিং ভারতীয় রাজনৈতিক জেলবন্দিদের সাথে নোংরা আচরণের বিরুদ্ধে ও রাজবন্দীর অধিকারের দাবীতে এক ঐতিহাসিক অনশনের উদ্যোগ শুরু করেন এবং তাদের জন্য কিছু অধিকার আদায়ে সক্ষম হন। এই অনশনে শহীদ হন বিপ্লবী যতীন দাস। ১৯৩৮ খ্রিষ্টাব্দে বটুকেশ্বর মুক্তি পেলেও বাংলায়, পাঞ্জাবে এবং উত্তরপ্রদেশে তাঁর প্রবেশ নিষিদ্ধ হয়। ১৯৪২ সালে আবার গ্রেপ্তার করে তাকে অন্তরীন রাখা হয় ৩ বছর। তিনি হিন্দুস্তান সমাজপ্রজাতান্ত্রিক সংস্থার একজন সদস্য ছিলেন।
এই সর্বস্বত্যাগী বিপ্লবীর শেষ জীবন বেদনাদায়ক ও মর্মান্তিক। টিবি রোগাক্রান্ত হওয়ায় জেল থেকে মুক্তি পেলেও স্বাধীন ভারতে তার মূল্যায়ন হয়নি, দারিদ্রের সাথে লড়াই করে জীবন কেটেছে। স্বাধীনতার পর বিবাহ করে বিহারের পাটনায় বসবাস করতেন। সরকারি সাহায্য বা সম্মান বিশেষ কিছু পাননি। জীবিকা নির্বাহের তাগিদে পরিবহণ ব্যবসা করতেন। ২০ জুলাই ১৯৬৫ দিল্লীর একটি হাসপাতালে প্রায় লোকচক্ষুর অন্তরালে তার মৃত্যু হয়।
দুঃখ (ভারতীয় দর্শন)

দুঃখ () হিন্দুধর্ম ও বৌদ্ধধর্মের গুরুত্বপূর্ণ ধারণা, যা সাধারণত অসুখ, বেদনা, অসন্তোষজনক বা 'মানসিক চাপ' হিসাবে অনুবাদ করা হয়। এটি জাগতিক জীবনের মৌলিক অসন্তোষজনকতা এবং বেদনাদায়কতা বোঝায়। এটি চতুরার্য সত্যের মধ্যে প্রথম এবং এটি অস্তিত্বের তিনটি চিহ্নের মধ্যে একটি। শব্দটি হিন্দুধর্মের ধর্মগ্রন্থগুলিতেও দেখা যায়, যেমন উপনিষদ, মোক্ষ নিয়ে আলোচনায়।
দুঃখ হল প্রাচীন ভারতীয় সাহিত্যে পাওয়া শব্দ, যার অর্থ "অস্বস্তিকর, অপ্রীতিকর, কঠিন, ব্যথা বা দুঃখের কারণ। এটি ভারতীয় ধর্মে জীবনের প্রকৃতি সম্পর্কে ধারণা যা জন্মগতভাবে অপ্রীতিকর, বেদনা, কষ্ট অন্তর্ভুক্ত করে। দুঃখ শব্দের এক-শব্দ ইংরেজি অনুবাদ নেই, এবং অপ্রীতিকর মানব অভিজ্ঞতার বিভিন্ন দিক মূর্ত করে। এটি সুখ শব্দের বিরোধী, যার অর্থ "আনন্দ" বা "স্বাচ্ছন্দ্য।"
বৌদ্ধ গ্রন্থের সমসাময়িক অনুবাদকরা দুখের দিকগুলি বোঝাতে বিভিন্ন ইংরেজি শব্দ ব্যবহার করেন। বৌদ্ধ গ্রন্থের প্রথম দিকের পাশ্চাত্য অনুবাদকরা (১৯৭০-এর দশকের আগে) সাধারণত পালি শব্দ দুক্খাকে "কষ্ট" হিসাবে অনুবাদ করেছিলেন। পরবর্তী অনুবাদকরা জোর দিয়েছেন যে "দুঃখ" শব্দটি দুক্খা শব্দের জন্য খুব সীমিত অনুবাদ, এবং তারা হয় শব্দটিকে অনূদিত রেখে যেতে পছন্দ করেছেন, অথবা উদ্বেগ, যন্ত্রণা, হতাশা, এর মতো শব্দগুলি দিয়ে অনুবাদটিকে স্পষ্ট করতেঅস্বস্তি, অতৃপ্তি, ইত্যাদি। অনেক সমসাময়িক শিক্ষক, পণ্ডিত ও অনুবাদক "অসন্তোষজনক" শব্দটি ব্যবহার করেছেন দুঃখের সূক্ষ্মতম দিকগুলির উপর জোর দেওয়ার জন্য। সমসাময়িক অনুবাদকরা দুক্খা শব্দটি অনুবাদ করতে বিভিন্ন ধরনের ইংরেজি শব্দ ব্যবহার করেছেন।
বৌদ্ধ সূত্রের মধ্যে, দুঃখকে তিনটি ভাগে ভাগ করা হয়েছে:
বিভিন্ন সূত্রের সারসংক্ষেপ কীভাবে এই "জাগতিক জগতে" জীবনকে দুক্খ হিসেবে গণ্য করা হয়, সংসার থেকে শুরু করে, মৃত্যু ও পুনর্জন্মের চলমান প্রক্রিয়া:
দুঃখ হল অস্তিত্বের তিনটি চিহ্নের মধ্যে একটি, যথা দুক্খ (কষ্ট), অনাত্মান (আত্ম-নয়), অনিত্য (অস্থিরতা)।
বৌদ্ধ ঐতিহ্য দুক্খের প্রকৃতি, এটি যে পরিস্থিতির সৃষ্টি করে এবং কীভাবে এটিকে অতিক্রম করা যায় সে সম্পর্কে অন্তর্দৃষ্টি বিকাশের গুরুত্বের ওপর জোর দেয়। এই প্রক্রিয়াটি চতুরার্য সত্য শিক্ষায় প্রণয়ন করা হয়েছে।
বৌদ্ধধর্মের আবির্ভাবের আগে, হিন্দু সাহিত্যে যেমন বৃহদারণ্যক উপনিষদ ও ছান্দোগ্য উপনিষদে সংস্কৃত শব্দ দুহখ (दुःख) "দুঃখ, কষ্ট" অর্থে উপস্থিত হয়, এবং আত্মার জ্ঞানের মাধ্যমে আধ্যাত্মিক সাধনা ও মুক্তির পরিপ্রেক্ষিতে।
বৃহদারণ্যক উপনিষদের শ্লোক ৪.৪.১৪ বলে:
ছান্দোগ্য উপনিষদের ৭.২৬.২ শ্লোকে বলা হয়েছে:
দুঃখ ও যন্ত্রণার ধারণা, এবং আত্ম-জ্ঞান এটিকে অতিক্রম করার উপায় হিসাবে, প্রাক-বৌদ্ধ উপনিষদে অন্যান্য পদের সাথে ব্যাপকভাবে আবির্ভূত হয়। দুঃখ শব্দটি অন্যান্য অনেক মধ্যম এবং পরবর্তী বৌদ্ধ উপনিষদেও দেখা যায় যেমন শ্বেতাশ্বেতর উপনিষদের শ্লোক ৬.২০, সেইসাথে ভগবদ্গীতায়, সবই মোক্ষের প্রসঙ্গে। এই শব্দটি হিন্দু দর্শনের ছয়টি দর্শনের মূল সূত্রেও দেখা যায়, যেমন সাংখ্য দর্শনের সাংখ্য কারিকার শুরুর লাইন।
মেলানি থর্নটন

মেলানি থর্নটন () একজন মার্কিন পপ গায়িকা যিনি জার্মানিতে খ্যাতি অর্জন করেন এবং ইউরো ড্যান্স গ্রুপ লা বাউচির একজন সদস্য। ১৯৯০ এর দশকের মাঝামাঝিতে তিনি তার "বি মাই লাভার" এবং "সুইট ড্রিমস" গানের মাধ্যমে সফলতা অর্জন করেন। তার আরও কয়েকটি হিট গান হলো "লাভ হাউ ইউ লাভ মি", "ওয়ান্ডারফুল ড্রিমস", "মেমোরিজ", "হার্টবিট" ইত্যাদি।
২০০১ সালের ২৪শে নভেম্বর রাতে সুইজারল্যান্ডের রাজধানী জুরিখ এর কাছে এক বিমান দূর্ঘটনায় প্রাণ হারান। থর্নটন কে সাউথ ক্যালিফোর্নিয়ার মাউন্ট প্লিজ্যান্ট মেমোরিয়াল গার্ডেনসে সমাহিত করা হয়।
ত্রিবিষ

ত্রিবিষ বা অকুশল মূল বলতে অবিদ্যা বা মোহ, রাগ এবং দ্বেষ এই তিন প্রকার ক্লেশকে বোঝানো হয়। ত্রিবিষ বৌদ্ধধর্মে দুঃখ সমুদয় বা দুঃখের কারণ রূপে পরিগণিত হয়।
ভবচক্রে মোহকে শুকররূপে, রাগকে পাখিরূপে এবং দ্বেষকে সাপরূপে কল্পনা করা হয়।
বৌদ্ধ দর্শনে অবিদ্যা বা মোহ, রাগ এবং দ্বেষ নামক তিনটি বিষ মানুষকে সংসারে আবদ্ধ রাখে। ভবচক্র অনুসারে এই ত্রিবিষ কর্মের সৃষ্টি করে। এই ত্রিবিষের মধ্যে অবিদ্যা বা মোহ হল প্রধান বিষ যা থেকে রাগ এবং দ্বেষের জন্ম হয়। এই ত্রিবিষ অপর ক্লেশের কারণ হিসেবে উল্লিখিত হয়।
মহাযান বৌদ্ধ ধর্মে এই তিনটি ক্লেশকে একত্রে ত্রিবিষ এবং থেরবাদ বৌদ্ধ ধর্মে একে অকুশল মূল বলে উল্লেখ করা হয়েছে। মহাযান বৌদ্ধ ধর্মে অবিদ্যার একটি প্রকারভেদ হিসেবে মোহকে উল্লেখ করা হয়েছে। থেরবাদ বৌদ্ধ ধর্মে মোহ এবং অবিদ্যা সমার্থক শব্দ কিন্তু মোহ চৈতসিকের সঙ্গে সম্পর্কিত যেখানে অবিদ্যা নিদানের সঙ্গে সম্পর্কিত।
সি-মি-উই ৪

সি-মি-উই ৪ (SEA-ME-WE 4) বা দক্ষিণ পূর্ব এশিয়া-মধ্যপ্রাচ্য-পশ্চিম ইউরোপ ৪ হল সমুদ্রের নীচ দিয়ে যাওয়া একটি অপটিক্যাল ফাইবার সাবমেরিন কমিউনিকেশন্স কেবল যা সিঙ্গাপুর, থাইল্যান্ড, মালয়েশিয়া, বাংলাদেশ, ভারত, শ্রীলঙ্কা, পাকিস্তান, সংযুক্ত আরব আমিরাত, সৌদি আরব, সুদান, মিশর, ইতালি, তিউনিসিয়া, আলজেরিয়া এবং ফ্রান্সকে সংযুক্ত করেছে। এই অপটিক্যাল ফাইবার তারের মূল উদ্দেশ্য ছিল এর পূর্ববর্তী সি-মি-উই-৩ কে প্রতিস্থাপিত করে ত্বরিত যোগাযোগ উন্নত করা।
এই অপটিক্যাল ফাইবার তারটি প্রায় ১৮,০০০ কিলোমিটার লম্বা এবং এটি দক্ষিণ-পূর্ব এশিয়া, মধ্যপ্রাচ্য ও পশ্চিম ইউরোপের ইন্টারনেট যোগাযোগ ব্যাবস্থার একমাত্র মাধ্যম।
সি-মি-উই ৪ মূলত চারটি মূল অংশে বিভক্ত এবং এর ১৭ টি ল্যান্ডিং পয়েন্ট রয়েছে।
SEA-ME-WE 4 ক্যাবল সিস্টেমটি ১৬টি টেলিকমিউনিকেশন কোম্পানির একটি কনসোর্টিয়াম দ্বারা তৈরি করা হয়েছিল যারা ২৭ মার্চ ২০০৪ এ প্রকল্পটি নির্মাণে সম্মত হয়েছিল। সিস্টেমটির নির্মাণ কাজটি অ্যালকাটেল সাবমেরিন নেটওয়ার্ক (বর্তমানে আলকাটেল-লুসেন্টের একটি বিভাগ) এবং ফুজিৎসু দ্বারা পরিচালিত হয়েছিল। আঠারো মাসের নির্মাণ প্রকল্পটি ১৩ ডিসেম্বর ২০০৫-এ US$৫০০ মিলিয়নের ব্যয় প্রাক্কলন সহ সম্পন্ন হয়েছিল।[2][4] সেগমেন্ট ১ নির্মাণ, সিঙ্গাপুর থেকে ভারত পর্যন্ত ৮০০০ কিলোমিটার চলমান, ফুজিৎসু দ্বারা সম্পন্ন হয়েছিল, যা সেগমেন্ট ৪-এর জন্য সাবমেরিন রিপিটার সরঞ্জাম সরবরাহ করেছিল।
নওগাঁ

নওগাঁ বাংলাদেশের উত্তঞ্চলের একটি শহর। এটি রাজশাহী বিভাগের নওগাঁ জেলার অন্তর্গত, যা ছোট যমুনা নদীর তীরে অবস্থিত। এটি নওগাঁ জেলা ও নওগাঁ সদর উপজেলার প্রশাসনিক সদরদপ্তর এবং বাণিজ্যিক প্রাণকেন্দ্র। নওগাঁ শহরের আয়তন প্রায় এবং জনসংখ্যা ১৫০,৫৪৯ জন, যা এটিকে বাংলাদেশের ২৯তম বৃহৎ শহরের মর্যাদা দিয়েছে।
মাউরো ইকার্দি

মাউরো এমানুয়েল ইকার্দি রিভেরিও (জন্ম ১৯ ফেব্রুয়ারি ১৯৯৩) একজন আর্জেন্টিনীয় পেশাদার ফুটবলার সিরি এ ক্লাব ইন্টার মিলানের হয়ে স্ট্রাইকার হিসেবে খেলেন।
ইকার্দি আর্জেন্টিনার, রোজরিওতে জন্মগ্রহণ করেন। তার বয়স যখন ছয় তখন তার পরিবার স্পেনের কানারি আইল্যান্ডে চলে যায়। তিনি তার কর্মজীবন শুরু করেন ভেসিন্দারিওর হয়ে। যুব দলগুলোতে খেলার সময় তিনি ৫০০ এরও অধিক গোল করেন।২০০৮ সালে তাকে দলে ভেড়ানোর প্রতিযোগিতায় নেমে পড়ে বার্সেলোনা, রিয়াল মাদ্রিদ, ভালেনসিয়া, সেভিয়া, ইস্পানিওল, দেপোর্তিভো লা করুনিয়া, আর্সেনাল এবং লিভারপুল। এই প্রতিযোগিতায় জয় পায় বার্সেলোনা এবং তারা ইকার্দির সাথে ২০১৩ সাল পর্যন্ত চুক্তি করেন।
২০০৮–০৯ মৌসুমের শুরুতে বার্সেলোনায় যোগ দেন ইকার্দি। সেখানে তিনি অনূর্ধ্ব ১৭ দলের হয়ে খেলতে শুরু করেন। পরের মৌসুমে অনূর্ধ্ব ১৯ দলে তিনি সুযোগ পান। ২০১১ সালের জানুয়ারিতে, ধার হিসেবে তিনি স্যাম্পদোরিয়ায় যোগ দেন। বার্সেলোনা ত্যাগ সম্পর্কে তিনি বলেন যে এটি কোন খারাপ সিদ্ধান্ত ছিলন, এবং তিনি বিশ্বাস করতেন যে তিনি ভালো করবেন।
২০১১ সালের ১১ জানুয়ারি, স্যাম্পদোরিয়া ইকার্দির সাথে ধারে মৌসুমের শেষ পর্যন্ত চুক্তির খবর নিশ্চিত করে। ছয় মাস ধারে স্যাম্পদোরিয়ার প্রিমাভেরা দলের হয়ে তিনি ১৯ খেলায় ১৩ গোল করেন। ২০১১ সালের জুলাইয়ে, স্যাম্পদরিয়া তার সাথে তিন বছরের চুক্তি করে। ৪০০,০০০ ইউরোর বিনিময়ে তারা তাকে পুরোপুরি ভাবে কিনে নেয়।
২০১২ সালের ১২ মে, ইয়ুভে স্তাবিয়ার বিপক্ষে তার অভিষেক হয়, খেলার ৭৫তম মিনিটে ব্রুনো ফর্নারোলির বদলি হিসেবে তিনি মাঠে নামেন। দশ মিনিট পরেই ইকার্দি তার কর্মজীবনের প্রথম পেশাদার গোল করেন এবং স্যাম্পদোরিয়া ২–১ গোলের ব্যবধানে জয় লাভ করে।
২০১৩ সালের ৬ জানুয়ারি, জুভেন্টাসের বিপক্ষে তিনি জোড়া গোল করেন এবং দলকে ২–১ গোলের ব্যবধানে জয় এনে দেন। ২০১৩ সালের ২৭ জানুয়ারি, পেসকারার বিপক্ষে তিনি চার গোল করেন এবং দলকে ৬–০ গোলের ব্যবধানে জয় এনে দেন, এতে স্যাম্পদোরিয়ার অবনমন শঙ্কা দূর হয়।
২০১৩ সালের এপ্রিলে, ঘোষণা করা হয় যে ২০১৩–১৪ মৌসুম শুরুর আগেই ইন্টার মিলানে যোগ দেবেন। পরবর্তীতে স্যাম্পদোরিয়া কর্তৃপক্ষও এ ব্যাপারে নিশ্চিত করেন। ইকার্দি ইন্টারের হয়ে তার প্রথম গোল করেন প্রাক-মৌসুম প্রীতি খেলায় জার্মান ক্লাব হ্যামবার্গার এসভির বিপক্ষে। ১৪ সেপ্টেম্বর, ইন্টারের হয়ে ইকার্দি তার প্রথম লিগ গোল করেন। জুভেন্টাসের বিপক্ষে খেলার ৭৩তম মিনিটে বদলি হিসেবে নেমে তিনি দলকে ১–০ গোলে এগিয়ে নিয়ে যান। অবশ্য, শেষ পর্যন্ত খেলাটি ১–১ গোলে ড্র হয়।
২০১২ সালের আগস্টে, আর্জেন্টিনা অনূর্ধ্ব ২০ দলের হয়ে জার্মানির বিপক্ষে ইকার্দির অভিষেক হয়।
২০১৩ সালের ফেব্রুয়ারিতে, আর্জেন্টিনার জ্যেষ্ঠ দলের হয়ে খেলার ইচ্ছা প্রকাশ করেন ইকার্দি। তিনি বলেন, “আমি আর্জেন্টিনীয়, আমি আর্জেন্টিনীয় অনুভব করি এবং আমি সবসময় আমার জাতীয় দলের শার্ট গায়ে দেওয়ার স্বপ্ন দেখেছি, আমার সর্বোচ্চটি দেওয়ার জন্য।”
২০১৩ সালের ১৫ অক্টোবর, ২০১৪ বিশ্বকাপ বাছাইপর্বের উরুগুয়ের বিপক্ষে খেলায় আর্জেন্টিনার জ্যেষ্ঠ দলের হয়ে তিনি প্রথম মাঠে নামেন।
১৪ সেপ্টেম্বর ২০১৪ অনুসারে।
গ্নুব্স-ছেন-সাংস-র্গ্যাস-য়ে-শেস

গ্নুব্স-ছেন-সাংস-র্গ্যাস-য়ে-শেস () পদ্মসম্ভবের প্রধান পঁচিশজন শিষ্যের মধ্যে একজন তিব্বতী বৌদ্ধ পণ্ডিত ছিলেন।
গ্নুব্স-ছেন-সাংস-র্গ্যাস-য়ে-শেস আনুমানিক ৮৩২ খ্রিষ্টাব্দে তিব্বতের স্গ্রাগ্স অঞ্চলে বসবাসকারী গ্নুব্স পরিবারগোষ্ঠীতে জন্মগ্রহণ করেন। তার পিতার নাম ছিল গ্সাল-বা-দ্বাং-ফ্যুগ () এবং মাতার নাম ছিল ম্ছিম্স-মো-ব্ক্রা-শিস-'ত্শো ()। জন্মের পর তার নাম রাখা হয় র্দো-র্জে-খ্রি-গ্ত্সুগ ()
সাত বছর বয়সে তিনি 'ও-ব্রান-দ্পাল-গ্যি-গ্ঝোন-নু () নামক বৌদ্ধ ভিক্ষুর নিকট শিক্ষালাভ শুরু করেন। তিনি পদ্মসম্ভবের নিকট তন্ত্র সম্বন্ধে জ্ঞানলাভ করেন। এছাড়াও তিনি শ্রী সিংহ, বিমলমিত্র ও শান্তরক্ষিতের নিকট শিক্ষা লাভ করেন তিনি ভারত ও তিব্বত ভ্রমণ করে প্রকাশলঙ্কারের নিকট হতে তন্ত্র শিক্ষালাভ করেন।
গ্নুব্স-ছেন-সাংস-র্গ্যাস-য়ে-শেস অনুযোগ তত্ত্বের প্রধান তন্ত্র দ্গোংস-পা-'দুস-পা'ই-ম্দো () নামক গ্রন্থের টীকা মুন-পা'ই-গো-ছা () রচনা করেন। এছাড়াও তিনি ব্সাম-গ্তান-মিগ-স্গ্রোন () নামক গ্রন্থেরও রচয়িতা।
ব্সাম-গ্তান-মিগ-স্গ্রোন

ব্সাম-গ্তান-মিগ-স্গ্রোন () একটি প্রাচীন তিব্বতী পুঁথি।
পদ্মসম্ভবের পঁচিশজন শিষ্যের একজন গ্নুব্স-চেন-সাংস-র্গ্যাস-য়ে-শেস এই গ্রন্থ রচনা করেন। তিব্বতবিদ পল পেলিওট ১৯০৮ খ্রিষ্টাব্দে দুনহুয়াং থেকে এই গ্রন্থ আবিষ্কার করেন।
এই গ্রন্থে গ্নুব্স-চেন-সাংস-র্গ্যাস-য়ে-শেস মহাযান বৌদ্ধ ধর্মের মধ্যে বোধিসত্ত্বযানের মাধ্যমে পর্যায়ক্রমিক মুক্তিলাভ এবং চান বৌদ্ধ ধর্মের ধ্যানের মাধ্যমে আকস্মিক মুক্তিলাভের মধ্যবর্তী এক পন্থার খোঁজ করেছেন।